বিএমডিসি’র একজন দায়িত্বশীল কর্মকর্তা জানান, এমবিবিএস পাস করার পর ৩ বছর ট্রেনিং ও ১ বছর কোর্স করার পর এফসিপিএস শেষ হয়। কিন্তু অনেক ডাক্তার এফসিপিএস পার্ট-১ শেষ হবার পর সেটি নামের পেছনে ‘ডিগ্রী’ হিসেবে সংযুক্ত শুরু করে দেন। অনেক ক্ষেত্রে এফসিপিএস (চূড়ান্তপর্ব) লেখাও থাকছে নামের পেছনে। এছাড়া এমআরএসএইচ (লন্ডন), এফআরএসএইচ (ইউকে), আরআইসিপি (ইন্ডিয়া) এমএএমএস (ভিয়েনা), এফআইসিএ, আরআইসিএ, এফসিসিপি (আমেরিকা) ইত্যাদি জানা, না জানা একাধিক ডিগ্রী লাগিয়ে আধাদক্ষ ডাক্তারও নিজেকে বিশেষ ‘যোগ্য’ বলে প্রচারের পাঁয়তারায় লিপ্ত থাকেন। বাংলাদেশ মেডিক্যাল এন্ড ডেন্টাল কাউন্সিল (বিএমডিসি) মতে, এগুলো কোন ডিগ্রী নয়। পাশাপাশি ওই ডিগ্রীধারীদের কি ধরনের প্রশিক্ষণ রয়েছে তাও জানা নেই দেশের বিশেষজ্ঞ চিকিৎসকদের।